Nafarroako Parlamentuko Mahaiak, 2020ko otsailaren 17an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Buil García jaunak aurkezturiko galdera, funts putreen esku dauden etxebizitzei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko otsailaren 17an

Lehendakaria: Unai Hualde Iglesias

GALDERAREN TESTUA

Nafarroako Podemos Ahal Dugu foru parlamentarien elkarteari atxikitako foru parlamentari Mikel Buil Garcíak, Legebiltzarreko Erregelamenduan xedatuaren babesean, honako galdera hauek aurkezten ditu, Lurralde Antolamenduko, Etxebizitzako, Paisaiako eta Proiektu Estrategikoetako Departamentuak idatziz erantzun ditzan.

Gobernuak ziur dakienaren arabera, lagunartean “funts putre” deitutako arrisku-kapitaleko enpresek nahiz bestelako entitateek zenbat etxebizitza erosi dituzte, horien babes ofizialeko etxebizitzen kalifikazioa iraungi ostean?

Eraikuntzako zer enpresak egin dituzte gisa horretako operazioak (alegia, etxebizitza sozialak lagunartean “funts putre” deitutako arrisku-kapitaleko enpresei nahiz bestelako entitateei saltzea)?

Legegintzaldian zehar deskalifikatuko direla aurreikusten den sustapenen zerrenda, sustapen horien egungo titulartasuna eta deskalifikatzeko epeak.

Iruñean, 2020ko otsailaren 13an

Foru parlamentaria: Mikel Buil García